[ΤΕΛΙΚΗ ΕΡΓΑΣΙΑ: ΔΗΜΙΟΥΡΓΙΑ WIKIΣΤΗΝ ΕΝΟΤΗΤΑ ΤΟ ΣΩΜΑ ΜΟΥ-ΠΕΠΤΙΚΟ ΣΥΣΤΗΜΑ ΚΑΙ ΔΙΑΤΡΟΦΗ]

ΜΑΘΗΜΑ: ΔΙΑΔΙΚΤΥΑΚΑ ΠΕΡΙΒΑΛΛΟΝΤΑ ΜΑΘΗΣΗΣ

[ΧΧΧΧ

[8ο Εξάμηνο 2022-2023]

Διεύθυνση της αρχικής σελίδας στοwikiτωνPbWorks: <http://3mywiki.pbworks.com/w/page/153326811/PADLET%20%CE%9C%CE%95%20(%CE%A5%CE%93%CE%99%CE%95%CE%99%CE%9D%CE%95%CE%A3-%CE%91%CE%9D%CE%98%CE%A5%CE%93%CE%99%CE%95%CE%99%CE%95%CE%9D%CE%95%CE%A3%20%CE%A4%CE%A1%CE%9F%CE%A6%CE%95%CE%A3)>

**Σύντομη περιγραφή για σχεδιαστές που εστιάζουν στη χρήση της εκπαιδευτικής τεχνολογίας:**

Το wiki διαδραματίζει ένα από τα βασικότερα μέσα διεκπεραίωσης της συγκεκριμένης διδασκαλίας. Η επιλογή της συγκεκριμένης πλατφόρμας έγινε βάσει κάποιων χαρακτηριστικών της όπου προσφέρουν ποικίλα πλεονεκτήματα. Μεγάλο μέρος της διδασκαλίας βασίζεται στην διερεύνηση των μαθητών στο διαδίκτυο για την εύρεση πληροφοριών όσον αφορά το σώμα, το πεπτικό σύστημα και την διατροφή. Το wiki αποτελεί εξαιρετική πλατφόρμα για τη συγκέντρωση και ταξινόμηση των βασικότερων πληροφοριών που θα συλλέξουν οι μαθητές. Είναι εξίσου βοηθητικό στην συζήτηση, σύγκριση και κατανομή των πληροφοριών, καθώς δίνει τη δυνατότητα πρόσβασης όλων των μαθητών στα στοιχεία των υπολοίπων ομάδων. Οι μαθητές μέσω του wiki εξασκούν το γραπτό του λόγο, ενώ ταυτόχρονα οξύνουν την κριτική τους ικανότητα μέσω του σχολιασμού και επεξεργασίας των στοιχείων που σύλλεξαν στην ολομέλεια.

Τέλος μία από τις βασικότερες δυνατότητες του wiki, για το οποίο και το επιλέξαμε σαν πλατφόρμα χρήσης από τους μαθητές είναι ικανότητα του να προσφέρει στους μαθητές την ευκαιρία να συλλέξουν και να δημιουργήσουν σελίδες πολυμεσικού χαρακτήρα. Οι μαθητές έπειτα από την έρευνα τους θα συγκεντρώσουν εικόνες, κείμενα και βίντεο, τα οποία στη συνέχεια θα κληθούν να ξεχωρίσουν και να ταξινομήσουν βάσει των σωστότερων απαντήσεων. Συνεπώς η οργάνωση και η δυνατότητα σύγκρισης που προσφέρει σαν πλατφόρμα την ξεχωρίζει από τις υπόλοιπες παροτρύνοντας μας να την χρησιμοποιήσουμε σε μία τόσο διαδραστική διδασκαλία.

**Σύντομη περιγραφή για εκπαιδευτικούς**

Ο σχεδιασμός που έχουμε σχεδιάσει στο μάθημα της πληροφορικής προσφέρει πολλές ευκαιρίες για τους εκπαιδευτικούς που θα τον υλοποιήσουν. Αρχικά, θεωρείται σημαντικός, καθώς περιγράφει με αρκετές λεπτομέρειες την διαδικασία μάθησης που θα διεξαχθεί κατά τη διάρκεια των οκτώ αυτών ωρών, με αποτέλεσμα να διευκολύνει αρκετά τους εκπαιδευτικούς που θα επιλέξουν να το πραγματοποιήσουν. Επιπλέον, η χρήση παραδειγμάτων που προσφέρει δίνει ακόμη περισσότερες δυνατότητες για την πορεία του σχεδιασμού. Με αυτόν τον τρόπο, οι εκπαιδευτικοί που θα ασχοληθούν με τον προγραμματισμό αυτό θα καταφέρουν να θέσουν τους μαθητές σε μία διαδικασία μάθησης διαφορετική από τις προηγούμενες και συνηθισμένες. Με λίγα λόγια, οι μαθητές έρχονται σε άμεση επαφή με τους υπολογιστές και έτσι εξοικειώνονται μαζί τους. Επίσης, εξοικειώνονται και με τις διερευνήσεις και έρευνες που πραγματοποιούν μέσω του διαδικτύου, γεγονός που θα τους βοηθήσει ιδιαίτερα στην καθημερινή τους ζωή. Τέλος, ο σχεδιασμός αυτός προσφέρει δυνατότητες αλληλεπίδρασης των δύο περιβαλλόντων, ψηφιακό και φυσικό, με αποτέλεσμα οι μαθητές να αποκτούν ερεθίσματα και των δύο.

**Τι θα χρειαστεί να έχει ετοιμάσει ο/η εκπαιδευτικός εκτός υπολογιστή;**

Ο εκπαιδευτικός για την αποτελεσματική διδασκαλία του στην ενότητα ‘‘Γνωρίζω το σώμα μου-Πεπτικό σύστημα και διατροφή- Ευ ζην’’ θα πρέπει να έχει προετοιμαστεί κατάλληλα. Συγκεκριμένα, θα πρέπει να έχει διερευνήσει αρκετά τα μέρη, τα όργανα του πεπτικού συστήματος, καθώς και τη σωστή διατροφή που πρέπει να ακολουθεί το άτομο στην καθημερινότητά του. Επιπλέον, έχει ενημερωθεί από διάφορες εγκυκλοπαίδειες για τις γνώσεις αυτές, με αποτέλεσμα να μπορεί να τις φέρει στην σχολική τάξη για την ενίσχυση του μαθήματος. Εκτός από τις εγκυκλοπαίδειες ο εκπαιδευτικός μοιράζει και ορισμένες εικόνες που έχει φέρει μαζί του με σκοπό οι μαθητές να τις παρατηρούν όσο εκείνος εξηγεί τα μέρη του πεπτικού συστήματος, την λειτουργία των οργάνων αλλά και τις σωστές διατροφικές συνήθειες. Το χειραπτικό αυτό υλικό θα βοηθήσει τους μαθητές αλλά και τον εκπαιδευτικό για την μετέπειτα πορεία του μαθήματος, όπου θα χρειαστεί να εργαστούν στο εργαστήριο πληροφορικής.

**Τι άλλα λογισμικά ή συσκευές θα χρειαστεί να έχει διαθέσιμα εκτός από τα Pbworks; Τι συνεργασία με γονείς χρειάζεται στο ψηφιακό κομμάτι;**

Το μάθημα θα διεξαχθεί στην τάξη και στην αίθουσα πληροφορικής και οι μαθητές θα εργαστούν ομαδικά διαθέτοντας  κάθε ομάδα από ένα υπολογιστή. Αρχικά, ο εκπαιδευτικός θα κάνει ένα καταιγισμό ιδεών για τα μέρη του σώματος με τη χρήση ενός padlet, στο οποίο θα βρίσκονται οι απαντήσεις των μαθητών για τα μέρη του σώματος. Στη συνέχεια, προβάλλουμε με τη χρήση του προτζέκτορα στους μαθητές ένα word στο οποίο βρίσκεται ένα σώμα με διακλαδώσεις οι οποίες καταλήγουν σε κουτάκια και οι μαθητές καλούνται να γράψουν το μέρος του σώματος που αντιστοιχεί σε κάθε κουτάκι. Επίσης με τη χρήση του προτζέκτορα προβάλλουμε στους μαθητές εικόνες με όργανα του σώματος. Στη δραστηριότητα που θα τους ανατεθεί να συλλέξουν πληροφορίες για τα μέρη του σώματος θα πρέπει να κάνουν χρήση του word στο οποίο θα αναγράψουν αυτά που έχουν αναζητήσει και με τη  χρήση ενός πίνακα word ο εκπαιδευτικός καταγράφει τις απαντήσεις των μαθητών. Ακόμη, θα ξαναχρησιμοποιηθεί ένα padlet για τις διατροφικές συνήθειες των μαθητών. Ο εκπαιδευτικός θα έχει καρφιτσώσει πριν το μάθημα στους υπολογιστές όπου θα εργαστούν οι μαθητές , κάποιες ιστοσελίδες στις οποίες θα ανατρέξουν οι μαθητές για να φέρουν εις πέρας κάποιες δραστηριότητες. Πιο συγκεκριμένα, οι μαθητές καλούνται να εισαχθούν στην ιστοσελίδα του φωτόδεντρου και να δημιουργήσουν γεύματα. [Φωτόδεντρο - Προβολή αντικειμένου (photodentro.edu.gr)](https://photodentro.edu.gr/v/item/ds/8521/3488)  
Στην ιστοσελίδα Wordwall  τους αναθέτουμε να ασχοληθούν με ένα ψηφιακό φαγητό στο οποίο καλούνται να τοποθετήσουν τις κατηγορίες των φαγητών στη σωστή στήλη   (<https://wordwall.net/el/resource/1884679/%CE%B4%CE%B9%CE%B1%CF%84%CF%81%CE%BF%CF%86%CE%AE>).

**Στόχοι / προσδοκώμενα μαθησιακά αποτελέσματα (γνώσεις, δεξιότητες, αξίες-στάσεις):**

**Μαθησιακοί στόχοι**

Γνωστικοί

Οι μαθητές να:

1. Να γνωρίσουν τα μέρη του σώματος και να τα κατονομάσουν.
2. Να γνωρίσουν τα όργανα του πεπτικού συστήματος και να κατανοήσουν που βρίσκεται το κάθε όργανο στο σώμα.
3. Να διακρίνουν τις βασικές λειτουργίες των οργάνων του πεπτικού συστήματος.
4. Να αντιληφθούν τις θρεπτικές αξίες των τροφίμων και πως σχετίζεται η καλή λειτουργία των οργάνων με τη διατροφή και την υγεία.
5. Να καλλιεργήσουν οι μαθητές την έκφρασή τους στο γραπτό λόγο.
6. Να εξασκήσουν οι μαθητές τη δυνατότητα του wiki να φτιάχνουν οι ίδιοι σελίδες πολυμεσικού χαρακτήρα (κείμενο, εικόνες, βίντεο ενσωματωμένα).

Δεξιοτήτων

Οι μαθητές να:

1. Να εξοικειωθούν με το διαδικτυακό περιβάλλον.
2. Να εξοικειωθούν με τη χρήση του wiki.
3. Να καλλιεργήσουν τις καλλιτεχνικές δεξιότητες τους αναπαραστηστώντας σε χαρτόνια ένα σώμα.
4. Να είναι σε θέση να διερευνούν για ένα θέμα στο διαδίκτυο και να συλλέγουν τις σημαντικότερες πληροφορίες

Αξιακοί

Οι μαθητές να:

1. Αναπτύξουν την ικανότητα της συνεργασίας μέσω της ομαδικής έρευνας.
2. Να τονώσουν την αυτοπεποίθησή τους μέσα από τις συνεργατικές ομαδικές εργασίες
3. Να ευαισθητοποιηθούν για να υιοθετήσουν υγιεινές διατροφικές συνήθειες.

**Περιγραφή του σεναρίου**

Θέμα: ΓΝΩΡΙΖΩ ΤΟ ΣΩΜΑ ΜΟΥ-ΠΕΠΤΙΚΟ ΣΥΣΤΗΜΑ ΚΑΙ ΔΙΑΤΡΟΦΗ

Σχεδιασμένος χρόνος μάθησης: 8 ώρες

Μέγεθος τάξης: 16 μαθητές

Τρόπος διδασκαλίας: Μικτή μάθηση

**Διδακτικές-μαθησιακές δραστηριότητες**

Ψυχολογική και γνωστική προετοιμασία μαθητών (1)

Συζητώ 20 λεπτά 16 Μαθητές Διδάσκων παρών Δια ζώσης Υλικά:

Σηκώνουμε 2 εθελοντές μαθητές στον πίνακα. Ζητούμε από τους υπόλοιπους μαθητές να παρατηρήσουν τον ένα συμμαθητή τους και σηκώνοντας χέρι, να αναφέρουν μέρη του σώματος που γνωρίζουν και βλέπουν στο συμμαθητή τους. Ταυτόχρονα, φτιάχνουμε ένα padlet με τις απαντήσεις και τις προβάλλουμε στον πίνακα.

Επαφή με νέα δεδομένα (1)

Διαβάζω παρακολουθώ ακούω 25 λεπτά 16 Μαθητές Διδάσκων παρών Διά ζώσης

Α) Παρατηρώντας το Padlet, συζητάμε για τις λειτουργίες του κάθε μέρους του σώματος. Επιπλέον, το αναλύουμε σε περισσότερα μέρη παραδείγματος χάρη (πόδι: μπούτι, αστράγαλος, γόνατο, γάμπα κλπ).

Ερευνώ 16 Μαθητές Διδάσκων παρών Δια ζώσης

Β)\* Εργασία για το σπίτι. Ζητούμε από τους μαθητές να βρουν με τη χρήση του διαδικτύου ανά ζεύγος κάποιες περαιτέρω πληροφορίες για κάποιο μέρος και να το συγγράψουν ψηφιακά.)

Εμπέδωση/ επέκταση της νέας γνώσης (1)

Παράγω 15 λεπτά 16 Μαθητές Διδάσκων παρών Διά ζώσης Υλικά

Με τη χρήση μίας ψηφιακής πηγής word, παρουσιάζουμε στους μαθητές ένα σώμα με διακλαδώσεις, οι οποίες καταλήγουν σε κουτάκια. Σε αυτά οι μαθητές οι πρέπει να καταγράψουν τις ονομασίες των σημείων του σώματος, με τα οποία ενώνονται.

Αξιολόγηση (1)

Συνεργάζομαι 20 λεπτά 16 Μαθητές Διδάσκων παρών Διαδικτυακά

Κατασκευή δίνουμε ένα μεγάλο χαρτί στους μαθητές, ένα σε κάθε ομάδα. Στη συνέχεια δίνουμε μέρη του σώματος και ζητάμε στα παιδιά να τα κολλήσουν, κατασκευάζοντας έτσι ένα ανθρώπινο σώμα.

\*Οι πληροφορίες που σύλλεξαν οι μαθητές σε αυτή την ενότητα : οι πληροφορίες που αναζήτησαν με τα μέρη του σώματος και το σώμα που έφτιαξαν θα παρουσιαστεί στην τάξη. Στη συνέχεια θα συζητηθούν και έπειτα θα προστεθούν στο wiki.

Ψυχολογική και γνωστική προετοιμασία μαθητών (2) – Το μάθημα αυτό θα διεκπεραιωθεί στο εργαστήριο Πληροφορικής.

Συζητώ 15 λεπτά Μαθητές Διδάσκων παρών Δια ζώσης

Α) Στη συνέχεια, αναλύουμε περαιτέρω το ανθρώπινο σώμα. Παρουσιάζουμε εικόνες με ανθρώπινα όργανα και ζητάμε από τους μαθητές να κατονομάσουν όσα γνωρίζουν, και ενδεχομένως να μας πουν και κάποια λειτουργία τους.

Β) Αναφέρουμε το κομμάτι της τροφής και ζητάμε να μας πουν ποια όργανα χρησιμοποιούνται όταν τρώμε. (Καθοδήγηση προς πεπτικό σύστημα)

Επαφή με νέα δεδομένα (2)

Διαβάζω παρακολουθώ ακούω 30 λεπτά Μαθητές Διδάσκων παρών Δια ζώσης

Α) Διατυπώνουμε διαγνωστικές ερωτήσεις στους μαθητές σχετικά με το πεπτικό σύστημα, τις οποίες θα απαντήσουν ανα ομάδες και θα τις χρησιμοποιήσουν στο wikiως πρώτες υποθέσεις.

Οι ερωτήσεις θα είναι οι εξής:

1. Γιατί τρώμε;
2. Ποια όργανα βοηθούν στην κατανάλωση της τροφής;
3. Ποιο είναι τελικό ταξίδι μίας «καλής» ουσίας της τροφής;- Που καταλήγει η τροφή;
4. Γιατί κάποια συστατικά της τροφής τα αποβάλλουμε;
5. Πως ονομάζεται αυτή η διαδικασία και γιατί;

Σε αυτό το σημείο οι μαθητές συζητάνε και καταγράφουν τις πρώτες απαντήσεις τους. Στο στάδιο αυτό, ο εκπαιδευτικός θα παρουσιάσει ένα ανθρώπινο σώμα, και θα αναφέρει τα όργανα του πεπτικού συστήματος και τη βασική τους λειτουργία. Χρειάζεται εικόνες με τα όργανα του πεπτικού συστήματος, ώστε να τα παρατηρούν όσο εκείνος εξηγεί. (15 λεπτά)

Παράγω 45 λεπτά Μαθητές Διδάσκων παρών Δια ζώσηςΥλικά:

Β) Οι μαθητές ανά ομάδες διεκπεραιώνουν μία διερεύνηση στο διαδίκτυο αλλά και σε εγκυκλοπαίδειες που θα μοιράσει ο εκπαιδευτικός σχετικά με τις παραπάνω ερωτήσεις. Θα ζητήσουμε να συγκεντρώσουν αρκετά δεδομένα και να τα συζητήσουν σαν ομάδα. Έπειτα, θα πρέπει να σημειώσουν αυτά που θεωρούν πιο σημαντικά. Μπορούν να προσθέσουν φωτογραφίες, σχεδιαγράμματα κλπ. Όλα τις πληροφορίες που σύλλεξαν θα τις καταγράψουν σε ένα Word.

Εμπέδωση/ επέκταση της νέας γνώσης (2)

Συνεργάζομαι 20 λεπτά Μαθητές Διδάσκων παρών

Κάθε ομάδα παρουσιάζει τις απαντήσεις που βρήκε σε κάθε ερώτηση. Σε ένα πίνακα Word καταγράφουμε τις κοινές απαντήσεις και στη δίπλα στήλη διαφορές. Έπειτα από συζήτηση σε ολομέλεια και με την καθοδήγηση του εκπαιδευτικού, θα καταλήξουν σε ένα τελικό προϊόν για τις ερωτήσεις, το οποίο θα το εντάξουν στο wiki.Στο τελικό αποτέλεσμα θα προστεθούν εικόνες και σχεδιαγράμματα που θα έχουν βρει οι μαθητές στις έρευνες τους.

Αξιολόγηση (2)

Πρακτική 25 λεπτά Μαθητές Διδάσκων παρών Δια ζώσης

Ζητάμε από τους μαθητές να παρουσιάσουν μία αναπαράσταση της διαδρομής που ακολουθεί η τροφή στο πεπτικό σύστημα. Στο σώμα που δημιούργησαν τις προηγούμενες ώρες ζητάμε να τοποθετήσουν τα αντίστοιχα όργανα του πεπτικού συστήματος. Ζητάμε να τοποθετήσουν τη τροφή της επιλογής τους σε 3 στάδια. (ολόκληρη, διασπασμένη μετά τη μάσηση και τελείως διαλυμένη). Κουνώντας τις ράβδους τις επιλογής τους (ανάλογα σε ποιο σημείο της μάσησης, κατάποσης ή χώνευσης βρίσκονται) ζητάμε να κατευθύνουν και την αντίστοιχη ράβδο, για παράδειγμα στο στομάχι την διασπασμένη, ενώ όταν η τροφή έχει διασπαστεί τελείως και τα θρεπτικά συστατικά κινούνται σε όλα το σώμα θα το αναπαραστήσουν με την 3η ράβδο.

Όταν καταλήξουμε στην σωστή διαδρομή θα καταγράψουμε τις κινήσεις και τη διαδρομή, και θα προστεθεί σε βίντεο στο wikiτων μαθητών.

Ψυχολογική και γνωστική προετοιμασία (3)

Συζητώ 25 λεπτά 16 Μαθητές Διδάσκων παρών Διαδικτυακά

Ζητάμε από τους μαθητές να αναφέρουν υγιεινές και ανθυγιεινές τροφές και τις σημειώνουμε σε padlet. Ακολουθεί συζήτηση για τις διατροφικές μας συνήθειες (αναφορά στο τι τρώει ο κάθε μαθητής και πόσο συχνά). Κάτω από κάθε τροφή στο padlet θα σημειώνονται οι απαντήσεις των μαθητών για την συχνότητα κατανάλωσής τους.

Επαφή με νέα δεδομένα (3)

Διαβάζω παρακολουθώ ακούω 20 λεπτά 16 Μαθητές Διδάσκων παρών Διαδικτυακά

Εξηγούμε την διατροφική πυραμίδα σε διαδικτυακή πηγή με ψηφιακή αναπαράσταση και αναλύουμε κάθε τροφή που υπάρχει σε αυτή.

Ερευνώ 25 λεπτά 16 Μαθητές Διδάσκων παρών Διαδικτυακά

Έρευνα: Ζητάμε από τους μαθητές να αναζητήσουν στο διαδίκτυο περισσότερες πληροφορίες ανά ομάδες σχετικά με διαφορετικές κατηγορίες τροφίμων και παραδείγματά τους

Eμπέδωση/ Επέκταση της νέας γνώσης (3)

Παράγω 20 λεπτά 16 Μαθητές Διδάσκων παρών Διαδικτυακά

Οι απαντήσεις κάθε ομάδας ανά κατηγορία θα παρουσιαστεί στην τάξη. Οι μαθητές συζητάνε και επεξεργάζονται τις πληροφορίες που βρήκαν, κι έπειτα θα προστεθούν στο wiki με την αντίστοιχη αναπαράσταση της τροφής στην πυραμίδα.

Ερευνώ 15 λεπτά 16 Μαθητές Διδάσκων παρών Δια ζώσης

Στη συνέχεια συμπληρώνουμε μία διαδραστική άσκηση στην οποία τοποθετούμε τις τροφές στην κατηγορία την οποία ανήκουν.

Αξιολόγηση (3)

Πρακτική 30 λεπτά 16 Μαθητές Διδάσκων παρών Δια ζώσης

Οι μαθητές χωρισμένοι σε ομάδες θα κλιθούν να δημιουργήσουν δύο πιάτα σε μια ψηφιακή δραστηριότητα. Ανά ζεύγη δημιουργούν 2 πιάτα: ένα μεσημεριανού και ένα βραδινού, προσέχοντας, έπειτα από συζήτηση με την υπόλοιπη ομάδα να μην βάλουν κάποια τροφή περισσότερες φορές απ’ όσο πρέπει και να μην παραλείψουν κάποια. Στη συνέχεια παρουσιάζουν το μενού τους στην τάξη και τα συμπληρώνουμε στην πλατφόρμα του wikiτα γεύματα που θα δημιουργήσουν.

**Δικαιολόγηση των κύριων σημείων:**

Ο σχεδιασμός ο όποιος υλοποιήσαμε θεωρείται ότι προσφέρει σημαντικές υποσχέσεις στους εκπαιδευτικούς που θα επιλέξουν να τον πραγματοποιήσουν, καθώς εμπλέκοντας στοιχεία του wiki τον κάνει ξεχωριστό. Σύμφωνα με αυτόν, λοιπόν, δίνονται ευκαιρίες στους εκπαιδευτικούς να εξερευνήσουν δραστηριότητες που υλοποίησαν οι μαθητές κατά τη διάρκεια του μαθήματος. Συγκεκριμένα, μέσω του wiki μπορούν να δουν όλοι την διαδικασία που ακολούθησαν τα παιδιά, καταλήγοντας στο τελικό προϊόν. Μπορούν, επίσης, οι εκπαιδευτικοί να συλλέξουν ιδέες, σχεδιαγράμματα, εικόνες, συνδέσμους και γενικότερα πληροφορίες που θα μπορέσουν να χρησιμοποιήσουν και αυτοί σε έναν δικό του σχεδιασμό. Συνοψίζοντας, με τη βοήθεια του wiki οι εκπαιδευτικοί έχουν στη διάθεσή τους έναν ολοκληρωμένο σχεδιασμό με τις ιδέες του εκπαιδευτικού που το υλοποίησε, γεγονός που τους διευκολύνει να ακολουθήσουν αποτελεσματικά κάποιο ίδιο ή παρόμοιο προγραμματισμό.

**Σημεία όπου μπορεί να πάει «σταβά» ο σχεδιασμός:**

Στο μάθημα που θα διεξαχθεί είναι πολύ πιθανό να δυσκολευτούν μαθητές με μαθησιακές δυσκολίες κατά τη διάρκεια διδασκαλίας στην τάξη. Και αυτό γιατί, οι μαθητές αυτοί δυσκολεύονται να εκφραστούν προφορικά και γραπτά και μερικές φορές δε βρίσκουν τις κατάλληλες λέξεις να περιγράψουν αυτό που θέλουν και το λεξιλόγιο τους είναι περιορισμένο με αποτέλεσμα να αντιμετωπίσουν δυσκολίες στην κατανόηση ορισμένων ερωτήσεων και δραστηριοτήτων. Όμως, το μάθημα που θα διεξαχθεί στην εργαστήριο πληροφορικής θα βοηθήσει αυτούς τους μαθητές, καθώς τα ψηφιακά εργαλεία προωθούν τη συνεργασία μεταξύ των μαθητών κάτι που μπορεί τους βοηθήσει. Με την ομοδοσυνεργατική διδασκαλία δίνεται η δυνατότητα στους μαθητές να αλληλεπιδρούν μεταξύ τους και να μοιράζονται το ρόλο που ταιριάζει στον καθένα, ώστε να νιώθουν ότι μπορούν και αυτοί να συμμετάσχουν ενεργά στο μάθημα με τις γνώσεις που διαθέτουν. Επιπλέον, ένα μέρος του μαθήματος θα διεξαχθεί στην αίθουσα πληροφορικής και είναι είναι πιθανό να παρουσιάσουν δυσκολίες και οι μαθητές που έχουν πληροφορικό αναλφαβητισμό, καθώς κάποιοι μαθητές μπορεί να μην είναι εξοικειωμένοι με τις βασικές λειτουργίες του υπολογιστή. Παρ’όλα αυτά, όμως, το wiki δημιουργείται απλά χωρίς τις γνώσεις προγραμματισμού και μέσω της σύνδεσης στην πλατφόρμα wiki και με την κατάλληλη καθοδήγηση, όμως, από τον εκπαιδευτικό οι μαθητές θα είναι σε θέση να συμμετάσχουν ενεργά στο μάθημα.